 Proza - : - Ghiozdanul zburator de Nicolae Popa : - Ghiozdanul zburator de Nicolae Popa"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > iAsi -... (Personale) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14058013 Ghiozdanul_zburator' > Vizionari: 5240 > Ghiozdanul zburator proza [ ] zborul Colectia: science fiction - - - - - - - - - - - - - - - - - - - - - - - - - de Nicolae Popa [nic pop ] 2014-10-16 | | CAPiTOLUL i O dimineata nemaiintalnita si, deci, nemaivazuta si se face iar dimineata in oraselul nostru. Se crapa de ziua, cum spuneau strabunii. Se deschid garajele, cum am zice noi. Se crapa usile grele, de fer, ale garajelor si incep a clipoci semafoarele in asteptarea puhoiului. De fapt, oraselul nostru, Humulestii-Mici, are doar doua semafoare. Unul la iesire si altul la intrare. Ba si acestora le-au fost reduse drastic culorile. Au lasat-o doar pe cea verde, fiindca s-a dovedit ca celelalte clipoceau cam degeaba. Oricum, la ora crapatului de ziua si de garaje, incepe si marea vanzoleala a ghiozdanelor. Acestea sunt scoase de prin dulapuri, de prin unghere sau chiar de pe sub paturi si burdusite ca la carte, burdusite pentru o zi de scoala. iar o zi de scoala, se stie, e ca si o zi de munca, numai ca putin mai grea. Fiindca intr-o zi de munca omul se concentreaza asupra unei singure teme, pe cand intr-o zi de scoala bietul elev are pe capul lui fel de fel de teme, una mai savanta decat alta. si cu asta am incheiat tema data. Sa trecem la tema de baza. Vorba e ca in toate diminetile ghiozdanele gem de supraefort pe la cusaturi, le scartaie cataramele a mare chin si necaz, ca sa nu mai vorbim ce li se intampla buzunarelor. Or, anume buzunarele ghiozdanelor ies dimineata din casa mereu bosumflate, dupa chipul si asemanarea elevului. Ele sunt mereu suparate pe maruntisurile pentru care ar, chipurile, fi predestinate si ca au o cu totul si cu totul alta menire decat de a cara maruntisuri. Dar cui sa i te plangi? Ghiozdanu-n spate si-am plecat! Sa nu uitam insa ca orice ghiozdan, din clipa in care se vede cocotat in spate, nu uita sa se razbune cu varf si indesat pentru toate cele indurate in vremea burduselii din zori. Te curma la umeri, te apleaca si te tot frange tot drumul ca pe-o crenguta, pana te vezi prabusit in banca natala. Atentie, insa! Asa ceva nu se poate intampla in dimineata asta! Fiindca, dimineata aceasta e una deosebita. Dimpotriva, in dimineata aceasta unora s-ar putea trezi din somn si sa nimereasca in vis. Sau, ma rog, sa iasa din vis si sa se pomeneasca in somn. O.K., mai vedem noi cum ne descurcam. important e ca ne-am trezit, ce mai conteaza pe care parte si in care directie. Aerul in jurul nostru e numai fosnet de raze. Nu numai ca s-a crapat de ziua iar semafoarele licaresc verde-verde, dar s-a si desprimavarat a verde-verde peste tot. Chiar si pe dealurile cele mai inalte, de unde s-au dus la vale ultimele pete de zapada. Prin orasel se aud doar triluri de pasari sosite de prin tarile calde. in orice caz, mai calde decat meleagurile noastre. si, vai! cum se mai bucura ca ne gasesc vii si sanatosi pe la casele noastre. Dar sa lasam trilurile sa ne aline auzul si sa ne vedem de-ale noastre. Sa urmarim ce se intampla pe parcursul acestei povestioare. Asadar, intr-o camera ravasita de aparitia zorilor, o mamica incearca sa-si trezeasca odorasul de fetita. O ia cu soapte line, ca doar stie ea, buna si scumpa mama, ca de-ar fi sa o trezeasca brusc, fetita ar uita tot ce-a visat in timpul somnului. si imaginati-va ca a visat ceva nemaipomenit de frumos! Ca a plutit peste taramuri miraculoase, peste ape stralimpezi si paduri cu poieni adormitoare, cu fluturi intelepti si iarburi seducatoare? Ei, nu-i asa ca ar fi mare pacat sa iasa brusc dintr-o asemenea frumusete, prabusindu-se direct in realitatea noastra, care e precum vedem ca e daca ridicam ochii de pe aceste litere. Asa ca dulcea mamica o ia cu multa blandete, soptindu-i ca o asteapta ghiozdanul. Dar fetita, cand aude de ghiozdan, ii raspunde frecandu-se pe la ochi: - Uf, ghiozdanul! Uf, bolovanul! si se si intoarce pe alta parte sa mai pluteasca prin vis. iar mamica, de, miloasa, o lasa sa mai admire splendorile de pe-acolo pe unde pluteste si deschide larg fereastra, moment in care primavara da navala in camera. in ce ne priveste, nu putem sa nu observam ca "ghiozdanul-bolovanul" sta si asteapta pe scaun gata de drum. E un ghiozdan tare simpatic, liliachiu-aprins, cu un fluture galben desenat pe buzunar, ca o incoronare. Dar sa divulgam si numele fetitei, ca doar nu are, Doamne fereste, un nume de temut, cum ar fi Muma-Padurii, Ledy Gaga sau Loredana Groza, ci un nume obisnuit, de pe la noi: Dorina. Pre numele ei deplin - Dorina Manole. Eleva intr-a Vi-ea la liceul teoretic "Mesterul Manole" din oraselul nostru drag. Apropo, fara nicio legatura de rudenie cu Mesterul. Poate doar cumva cu Ana, daca ne gandim ca uneori se simte si ea zidita intre curelele ghiozdanului ca intre pietrele unui zid. in rest, ochi albastri, cosite blonde, nasuc nu prea bagacios. Dar mai are si niste mani foarte frumoase, cu degete alungite dupa modelul aripilor pasarilor calatoare. Are ea ce are, dar mai are si o problema. si nu-i vorba de o problema de matematica. E-he, problemele de matematica le rezolva la fugulita cu capul, pe cand aceasta e o problema ce poate fi rezolvata doar cu picioarele. Ati ghicit, e vorba de problema mersului pe jos de-acasa si pana hat la liceu. si inapoi, fireste. in loc sa zburde si ea pe trotuar cum zburda elevii din clasele mai mari, e nevoita sa mearga mereu aplecata, tabarcindu-si Ghiozdanul-Bolovanul si ducandu-l cum isi duce bietul melc casa in spate. Dar sa fie clar, Dorina e o eleva rezistenta. Nu se plange cand ii este greu si nici cand ii este foarte greu. Ajunge la prima lectie inainte de zbarnaitul soneriei. Or, anume la inceputul primei lectii se vede clar care sunt cei mai rezistenti elevi din clasa. Cum, care? Normal, cei ce nu se lasa prabusiti sub ghiozdan undeva pe trotuar, nefiind in stare sa-l tabarceasca inca cateva sute de metri pana in clasa. Dar sa mai divulgam cate ceva despre Dorina. ii plac mult cartile. Le soarbe cu ochii, cu mintea, dar mai ales cu inima, ca pe niste domenii din Paradisul atat de strict interzis, uneori. E gata oricand sa se piarda in largul fosnitor al paginilor ca sa se regaseasca tocmai la sumar. si nici sa-i treaca prin cap sa spuna ca ar duce in spate, cum zic unii, niste "cartoaie". Toate cartile pentru ea sunt cartulii si carticele. si basta! si e convinsa ca duce in spate o incarcatura magica ce o va ajuta sa cucereasca lumea. Dar asta, ma rog, va fi cand va fi. Cand va fi fata mare si frumoasa. si neaparat desteapta, ca altfel cum sa cuceresti lumea!? Deocamdata, insa, odata cu zorii ce ii aduc intre gene si lumina rozalie a caisilor infloriti de sub geam, ea isi vede ghiozdanul la fel cum l-am vazut si noi. Numai ca uite ce mai ciudatenia ciudateniilor i se intampla ghiozdanului in clipa de fata. Ghiozdanul e deschis de mainile unui domn necunoscut, aparut ca din vazduh in camera ei. E un domn carunt, imbracat intr-un trenci galben-aprins, lung pana-n podele. Se tot uita la dumnealui zicandu-si ca e mult prea simpatic ca sa se supere ca ii cotrobaieste prin ghiozdan. Unde mai pui ca simpaticul domn, cand isi da seama ca e surprins asupra faptei, in loc sa o ia razna rusinat, ii face din ochi smechereste. si scoate de sub trenci o cartulie, dandu-i de inteles ca n-a venit la ea cu mana goala, ca Ghita al Cleopatrei la scoala. A venit cu o mica atentie, ce mai! Strecoara cartulia in buzunarul ghiozdanului, chiar sub aripile fluturelui galben. iar pentru ca treaba sa fie facuta gospodareste, trage fermoarul la loc, apoi isi duce tainic degetul la gura: - Tsssssss!... si Dorina ii raspunde la fel de tainic: - Tssss! si isi trage plapuma peste ochi, dar in asa fel de parca s-ar acoperi cu spuma mari, undeva pe-un tarm, jucandu-se de-a ascunselea cu pescarusii. Vede insa prin presupusa spuma azurie cum domnul simpatic de carunt se indreapta cu pasi usurei spre fereastra deschisa. iar la un moment dat isi intinde bratele in parti cu tot cu poalele trenciului si se inalta pana deasupra pervazului. iar de aici, pluteste mai departe. Prin aerul diminetii, trenciul fiindu-i desfacut in forma de aripi. Parca nici n-ar avea haina pe el, ci niste pene de pasare nobila. Luneca pe deasupra caisilor infloriti si se topeste in prospetimea primaverii. Mai ajuta-i, Doamne, si pe altii sa pluteasca asa! "Ciudat! Ciudat de straniu!" isi zice Dorina, itindu-se de sub plapuma spumoasa. si numai ce-o vezi ca luneca din pat curioasa sa vada ce fel de carticica i-o fi strecurat in buzunarul ghiozdanului domnul acela misterios care cunoaste secretul zborului cu trenciul desfacut. Dorinei i se nazareste ca si fluturele desenat pe buzunarul ghiozdanului ar da putin din aripi. Mai mult, parca ar vrea sa se ridice cu tot cu ghiozdan si sa zboare dupa in urma cetateanului. Ea tine sa deschida imediat cartulia si o scoate de sub fluture cum ar scoate un alt fluture. O si deschide de parca ar deschide niste aripioare. E o cartulie neobisnuit de usoara, aproape plutitoare care parca ar vrea sa se inalte odata cu cititoarea sa. Dorina apuca sa citeasca primele randuri cu o rapiditate de uliu. Citeste si crede ca inca mai pluteste prin vis. Caci cele descrise in aceste randuri parca i s-ar intampla chiar ei, si chiar acum. Citeste cum incearca mamica sa o trezeasca, iar ea maraie nu vrea sa auda de Ghiozdanul-Bolovanul. Citeste despre cum deschide domnul in trenci galben buzunarul ghiozdanului si cum dispare plutind peste pervaz. E scris si despre cum luneca ea din asternut si citeste aceste randuri. Doar gandul ca trebuie sa ajunga la lectii inainte de zbarnaitul soneriei, o mobilizeaza in asa fel incat se simte perfect mobilizata si se pune in miscare. Da fuga de se spala pe ochi. Se uita ingrijorata in oglinda. isi face de lucru cu pieptenele prin par, isi face de bine de rau si cositele, atat cat ii permite lungimea parului ei azuriu. incearca sa se convinga ca nimic din ce i se intampla acum, nu e iesit din comun. Poate doar dimineata e cumva nemaiintalnita si, deci, nemaivazuta. ia micul dejun. Gusta cate ceva din ce-i pune mama pe masa. Da la o parte ochiul oului din care ar fi putut creste o gaina ca sa faca alt ou. Se ridica suparata pe ceaiul prea dulce si bea apa calda. isi imbraca costumul multicolor, stil scafandru, unic in tot liceul, aratand ca un fel de Amstroong pe luna, si e deja cu un picior pe pragul casei. Simte sarutul mamei pe crestet. Pa-pa! mamico, eu am plecat! si deja e la poarta. si ca sa vezi, dupa primii pasi facuti pe trotuar, simte ca, de fapt, nu mai tabarceste in spate un Giozdan-Bolovan ca in alte dimineti. Nici vorba sa o aplece la pamant. E ca si cum ar avea in spate doar vazduh, nu un ghiozdan burdusit cu toate temele pentru ziua de azi. iar culmea e ca ghiozdanul parca ar incerca sa o ridice de pe trotuar. Parca ar da-o hura. Parca ar incerca sa o anine ca intr-un cui de-o creanga inflorita in zarzarul de langa poarta. si in general, simte ca mersul ei spre liceu acum e ca o mare usurare. Se simte ca la plimbare o plimbare prin cartea Alis in tara Minunilor unde plimbarea reusete sa arate ca statul pe loc, desi copacii si casele raman in urma. i se pare ca, de fapt, ghiozdanul o duce pe ea, nu ea duce ghiozdanul. Are chef sa se inalte mai sus decat doar pe varfuri, ca sa atinga cu mana crengile inflorite. Chiar daca sunt crengile vecinilor. si deodata isi da seama ca se ridica mai mult decat pe varfuri, se ridica putin in aer. iar ghiozdanul nu o impiedica sa se inalte. Dimpotriva, o ridica de pe sub subsuori in sus, O salta usurel in sus ajutand-o sa-si ingroape fata in ghirlandele crengilor ce foarmeaza pe deasupra strazii o bolta infloritoare. si iata ca la un moment dat, cand tine aplecata o creanga, isi da seama ca deodata creanga o ridica in sus. Vai, si ce placut e sa fii ridicat de pe asfalt de-o creanga inflorita! Se ridica ea cat se ridica, dar nu, nu se lasa ridicata prea sus, ca sa nu se ia cumva cu joaca prin copaci si sa intarzie la prima lectie. Alearga pe trotuar mai fericita ca niciodata. iar intr-un anumit loc, unde strada o ia brusc la vale, se intampla ca din viteza alergarii talpile sa i se desprinda de trotuar. Mama mia, ce simplu se intampla totul. Dorina isi intinde palmele in parti pentru a-si tine echilibrul. Observa, insa, ca nici vorba de pericolul unei caderi. Simte ca poate inainta cu acelasi succes sprijinindu-se doar de aer. Accepta sa se ridice cu totul din spatiul strazii, sa se strecoare printre crengile inflorite si sa iasa deasupra. Deasupra! ce frumos suna! E vorba de spatiul de deasupra copacilor, care e mult mai larg decat cel de dedesubt, nu? intelege ca acum tot ce i se cere, e sa se sprijine cu palmele de curentii de aer care o poarta. Capata incredere in puterile proprii si in puterea vazduhului. Simte ca situatia nu-i poate scapa de sub control, nici la o asemenea inaltime. Dar, vai! face greseala de se uita in jos! Anume in jos, ca daca s-ar uita in sus, n-ar avea nicio sperietura. insa in jos, vede ce departe sub ea ramane strada si copacii, si gardurile, si acoperisurile caselor. "Gata, isi zice. M-am distrat de-ajuns! Nici un milimetru mai sus! Acum cobori la sol, fetit-o!" isi inclina palmele sub un anumit unghi si curentii de aer ii dau voie sa lunece usurel spre pamant. Dar numai da sa aterizeze pe trotuar, hop ca de sub gard iese... Ei, ce poa sa iasa de sub un gard? iese un pufulet de catel alb care i se baga galagios sub talpi. Latra la ea ca la un extraterestru! si nici de gand sa-i dea voie sa atinga asfaltul. O obliga sa zboare mai departe. si nici nu l-ar lua in seama de-ar fi doar un singur pufulet, oricat de latrator. insa de sub gard apar si alti pufuleti albi, nu mai putin galagiosi. si se tot aduna sub talpile ei suspendate. si latra dandu-i de inteles ca nu ar avea ce calca pe pamant. Ca locul ei, chipurile, e acolo, sus. si o forteaza sa se inalte deasupra strazii, altfel, hai-hai, au s-o muste de glezne. in cele din urma, vede ca nu are incotro, isi intinde mainile in parti, se desprinde de botisoarele umede ale pufuletilor hamaitori si o ia in sus. O ia parca cu si mai multa usurinta. La drept vorbind, de data asta tasneste dintre crengile inflorite ce acopera strada ca un peste zburator dintre spumele marii. E si normal sa se intample asa, daca tot s-a desprimavarat. Ca pe la noi pe la Humulestii Mici, cand se desprimavareaza, chiar se desprimavareaza. si dupa ce prinde un curent mai consistent, din asta bine desprinavarat, isi intinde si picioarele in urma si se simte si mai confortabil. isi zice ca acum cel mai important e sa nu se abata de la linia strazii. Fiindca pierzand coordonatele de jos, ar putea sa le piarda si pe cele de sus. si ar putea sa nimeri intr-o cu totul alta localitate si ar da acolo de un cu totul alt liceu decat Liceul teoretic "Mesterul Manole", in care nu si-ar mai gasi colegii de clasa plasati prin bancile lor, si nici bancile nu ar mai fi ale lor. Acolo nu ar mai avea cum sa stea intr-o banca cu Marin. Cine stie ce elev rau ar ocupa banca-ntai, scandura-n scandura cu masa invatatorului, uitandu-se numai la tabla, fara sa priveasca spre ea nici cu coada ochiului. | index 'pageview'); 